17th International Economic Forum on Latin America and The Caribbean: Financing Sustainable Investment
2025-06-02 14:00 - 17:00 (Europe/Ljubljana) | OECD Conference Centre v Parizu in preko spleta, 2 Rue André Pascal, Pariz
The OECD Development Centre, the French Development Agency (AFD) and the Inter-American Development Bank (IDB) organizirajo 17th International Economic Forum on Latin America and The Caribbean: Financing Sustainable Investment. Potekal bo 2. 6. 2025 od 14.00 do 17.00 v OECD Conference Centre v Parizu in preko spleta. Gre za enega najpomembnejših dogodkov v Evropi, ki je posvečen Latinski Ameriki in Karibom.
Potrebna je prijava: spremljanje v živo oziroma preko spleta.

Načela dvojne pomembnosti v trajnostnem poročanju
2025-06-11 09:00 - 11:00 | Spletni dogodek
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na webinar Načela dvojne pomembnosti v trajnostnem poročanju, ki bo potekal 11. 6. 2025 od 9.00 do 11.00. Načelo dvojne pomembnosti je ključnega pomena za CSRD poročanje.
Potrebna je prijava.

Slovenski globalni forum 2025
2025-06-13 | Maribox, Loška ulica 13, Maribor
Ministrstvo za gospodarstvo, turizem in šport vabi na Slovenski globalni forum 2025, ki bo potekal 13. 6. 2025 v Maribox v Mariboru. Letošnja tema bodo disruptivne spremembe, ki preoblikujejo pravila igre v svetovnem gospodarstvu, forum pa bo s pomočjo B2B srečanj odpiral vrata neposrednemu povezovanju podjetij z ekonomskimi svetovalci in ključnimi deležniki na področju internacionalizacije.
Potrebna je prijava.

Hiperpospeševanje slovenskih tehnologij v Indiji
2025-06-13 14:30 - 16:00 | Maribox, Loška ulica 13, Maribor
V okviru letošnjega Slovenskega globalnega foruma 2025 organizira Veleposlaništvo Republike Slovenije v New Delhiju stranski dogodek Hiperpospeševanje slovenskih tehnologij v Indiji. Dogodek bo potekal 13. 6. 2025 od 14.30 do 16.00 v Mariboxu v Mariboru.
Slovenia_India_Technology_Hyper_Acceleration_v1
Cilj dogodka je spodbuditi prenos in uvajanje slovenskih tehnologij na indijski trg ter obravnavati tri ključne ovire, s katerimi se podjetja pogosto srečajo:

Tehnološka podjetja iz razvitih držav se težko uveljavijo na trgih, kot je Indija, saj pogosto ne prilagodijo rešitev lokalnim razmeram.
Za vzpostavitev zaupanja med kupci in prodajalci ali prijavo na javne razpise je ključna prisotnost delujoče referenčne lokacije. Te pa podjetja težko zagotovijo če nimajo lokalne prisotnosti ali ustreznih partnerjev.
Tudi, ko podjetje razvije in uvede tehnologijo, naleti na ovire pri širitvi. Te vključujejo pomanjkanje razlikovanja med razvojem in izvedbo projektov, različne potrebe ekip, potrebo po kapitalskih vložkih ter finančnih jamstvih.

Potrebna je prijava.

Spletna predstavitev drugega javnega poziva FFplus: Call for Proposals for Business Experiments addressing the uptake of HPC by SMEs
2025-06-23 10:00 - 11:00 | Spletni dogodek
Spletna predstavitev drugega javnega poziva FFplus: Call for Proposals for Business Experiments addressing the uptake of HPC by SMEs bo potekala 23. 6. 2025 ob 10.00.
Na dogodek se je potrebno prijaviti.

Informativni webinar o Evropski nagradi za inovatorke
2025-06-24 11:00 - 12:00 | Spletni dogodek
Evropski institut za inovacije in tehnologijo (EIT) in Izvršna agencija za Evropski svet za inovacije in mala ter srednja podjetja (EISMEA) organizirata informativni webinar 24. 6. 2025 ob 11.00 o Evropski nagradi za inovatorke, ki nagrajuje uspešne podjetnice z inovativnimi rešitvami za boljši svet.
Na dogodek se je potrebno prijaviti.

Navigiranje globalnih priložnosti v okviru programa Obzorje Evropa - sodelovanje Švice v programu Obzorje Evropa
2025-07-08 10:00 - 11:00 | Spletni dogodek
V Slovenskem gospodarskem in raziskovalnem združenju (SBRA) vas skupaj z Litovskim predstavništvom za raziskave, razvoj in inovacije v Bruslju (LINO), predstavništvom NCBR v Bruslju – Business & Science Poland, Univerzo Eötvös Loránd ter Univerzo Corvinus iz Budimpešte z vabijo na 4. del serije virtualnih seminarjev z naslovom Navigiranje globalnih priložnosti v okviru programa Obzorje Evropa – sodelovanje Švice v programu Obzorje Evropa. Virtualni seminar bo potekal 8. 7. 2025 od 10.00 do 11.00.
Na dogodek se je potrebno prijaviti.

Slovensko-srbski poslovni forum: Kako skupaj na tretja tržišča
2025-07-16 11:00 - 14:00 | Kristalna palača (BTC), Ameriška ulica 8, Ljubljana
SPIRIT Slovenija organizira v sodelovanju z Gospodarsko zbornico Srbije Slovensko-srbski poslovni forum: Kako skupaj na tretja tržišča, ki bo potekal 16. 7. 2025 ob 11.00 v Kristalni palači (BTC), Ljubljana. Dogodek bo ponudil prostor za strateški razmislek, izmenjavo znanj in izkušenj ter krepitev poslovnih povezav med podjetji in institucijami obeh držav.
Program
Na dogodek se je potrebno prijaviti do 7. 7. 2025.

Delavnica o stroških in načinih financiranja v programu Obzorje Evropa
2025-09-03 08:45 - 15:30 | Ministrstvo za visoko šolstvo, znanost in inovacije (MVZI), Masarykova 16, Ljubljana
Ministrstvo za visoko šolstvo, znanost in inovacije (MVZI) vabi na delavnico z naslovom Stroški in načini financiranja v programu Obzorje Evropa, ki bo potekala 3. 9. 2025 od 8.45 do 15.30 na MVZI, Masarykova 16, Ljubljana.
Delavnica je namenjena vsem, ki se ukvarjajo s finančnim vidikom projektov v okviru programa Obzorje Evropa, še posebej tistim, ki se s temi vsebinami šele seznanjajo.
Udeleženci bodo poglobili razumevanje treh ključnih načinov financiranja v programu Obzorje Evropa:

dejanski stroški (angleško actual costs),
stroški na enoto (angleško unit costs),
pavšalni zneski (angleško lump sums).

Na dogodek se je potrebno prijaviti.

Informativna predstavitev razpisov ERC 2026
2025-09-09 09:00 - 15:30 | Ministrstvo za visoko šolstvo, znanost in inovacije (MVZI), Masarykova 16, Ljubljana
Ministrstvo za visoko šolstvo, znanost in inovacije (MVZI) organizira informativni dan Razvoj raziskovalne kariere z Evropskega raziskovalnega sveta – ERC: novosti delovnega programa, podpora in primeri dobrih praks, ki bo potekal 9. 9. 2025 od 9.00 do 15.30 na MVZI, Masarykova 16, Ljubljana.
Na dogodku bodo predstavljene ključne novosti delovnega programa 2026 in načela odprte znanosti, ki jih je treba upoštevati pri prijavi in vodenju projektov ERC. Govorili bodo tudi o vlogi nacionalne kontaktne točke za ERC in ambasadorke ERC ter podpori, ki jo lahko nudita raziskovalcem.
Na dogodek se je potrebno prijaviti.

Mednarodna konferenca Stičišče krožnega gospodarstva – Slovenija 2025
2025-09-10 15:30 - 2025-09-12 15:00 | CENTER ROG, Trubarjeva 72, Ljubljana
Ministrstvo za okolje, podnebje in energijo in Ministrstvo za gospodarstvo, turizem in šport v sodelovanju s Slovenskim centrom za krožno gospodarstvo organizirajo mednarodno konferenco Stičišče krožnega gospodarstva – Slovenija 2025, ki bo potekala od 10. do 12. 9. 2025 v Centru Rog v Ljubljani. V letu 2025 je Slovenija gostiteljica konference v seriji konferenc krožnih stičišč, ki so namenjene srečanju načrtovalcev in izvajalcev ukrepov krožnega gospodarstva. Predstavljene bodo dobre poslovne prakse ter aktualno dogajanje na področju krožnih inovacij, razprava bo tekla tudi o vlogi odločevalcev, ki krojijo podporne sisteme in programe za premagovanje ovir krožnemu gospodarstvu. Govorili bodo tudi o tem, kako lahko krožno gospodarstvo prispeva k družbeni odpornosti in kakšno vlogo imajo pri tem lokalne skupnosti, podjetja in mladi. Razpravljali bodo tudio orodjih za krepitev krožne ponudbe in povpraševanja.
Na dogodek se je potrebno prijaviti.

Strategic Business Forum: Uzbekistan
2025-09-11 | Hotel Lev, Vošnjakova 1, Ljubljana
SPIRIT Slovenija vabi slovenska podjetja k udeležbi na strokovnem dogodku: Strategic Business Forum: Uzbekistan, ki bo potekal 11. 9. 2025 ob 9.00 v hotelu Lev, Vošnjakova 1, Ljubljana.
Dogodek je namenjen vsem podjetjem, ki že poslujejo z uzbekistanskim trgom ali prepoznavajo priložnosti za vstop in širitev v tej hitro rastoči srednjeazijski regiji. V ospredju bodo ključne informacije o poslovnem okolju, zakonodaji, investicijskih priložnostih in podpornih instrumentih, ki jih ponujata tako Slovenija kot Uzbekistan.
Na dogodek se je potrebno prijaviti do 6. 9. 2025.

Svetovanje za uspešne prijave na razpise misij Obzorja Evropa
2025-09-11 09:00 - 14:00 | Nacionalni inštitut za biologijo, Večna pot 121, Ljubljana
Nacionalni inštitut za biologijo organizira v okviru projekta 5xPRO svetovanje za uspešno prijavo na razpise misij programa Obzorje Evropa, ki bo potekalo 11. 9. 2025 od 9.00 do 14.00 na Nacionalnem inštitutu za biologijo, Večna pot 121, Ljubljana. Prejeli boste ključne informacije, nasvete in usmeritve za pripravo konkurenčnih projektnih predlogov.
5xPRO_Vabilo_svetovanje prijaviteljem_11.9.2025
Na dogodek se je potrebno prijaviti do 29. 8. 2025.

ERC čitalnica
2025-09-11 13:00 - 15:00 | Ministrstvo za visoko šolstvo, znanost in inovacije (MVZI), Masarykova 16, Ljubljana
Ministrstvo za visoko šolstvo, znanost in inovacije vabi na ERC čitalnico, ki bo potekala 11. 9. 2025 od 13.00 do 15.00 v sejni sobi v 5. nadstropju MVZI, Kotnikova 38, Ljubljana. Ogledali si boste lahko izbrane uspešne prijave ERC projektov. Tako boste lahko videli, kako so uspešni prijavitelji predstavili svojo znanstveno idejo in sami sebe, kar vam bo pomagalo pri oblikovanju lastne prijave.
Prijave, ki jih želite pogledati, je potrebno vnaprej izbrati v prijavnici na spodnji povezavi. Predlagajo, da izberete omejeno število prijav, ki jih lahko smiselno vsebinsko pregledate v času čitalnice in da izberete tiste, za katere ocenjujete, da bi vam bile najbolj v pomoč (na primer prijave na ERC projekt, na katerega se sami prijavljate, prijave na področni panela ERC, na katerega se sami prijavljate, ali tiste, kjer so zaprosili za dodatna sredstva,…). Če bi se pred prijavo želeli posvetovati glede izbora uspešnih prijav, ki bi bile za vas najbolj informativne, vam z veseljem pomagajo.
https://1ka.arnes.si/a/02fb2194
Ker je število mest omejeno in jih redno zapolnijo, lepo prosijo, da jih v primeru, da se kljub prijave ne boste mogli udeležiti ERC čitalnice, o tem obvestite in omogočite priložnost drugi osebi na čakalni listi.
Naslednjo ERC čitalnico načrtujejo decembra.

Poslovna konferenca »Slovenija-Japonska. Napredne tehnologije in inovacije za skupno prihodnost«
2025-09-16 13:00 - 17:00 | Vila Podrožnik, Cesta 27. aprila 59, Ljubljana
SPIRIT Slovenija v sodelovanju z Ministrstvom za gospodarstvo, turizem in šport in konzorcijem, ki ga sestavljajo Slovensko-japonski poslovni svet, Inženirska akademija Slovenije in sistemski operater elektroenergetskega omrežja Eles in ostalimi deležniki ter ob podpori Veleposlaništva Japonske v Sloveniji in japonsko zunanjetrgovinsko organizacijo (JETRO) organizira poslovno konferenco z naslovom »Slovenija-Japonska. Napredne tehnologije in inovacije za skupno prihodnost«, ki bo potekala 16. 9. 2025 od 13.00 do 17.00 v vili Podrožnik, Cesta 27. aprila 59, Ljubljana.
Dogodek je namenjen predstavitvi tehnoloških rešitev in inovacij na področju vodika in robotike ter njihove uporabe na industrijskih vertikalah, kot so energetika, mobilnost, logistika in avtomobilska industrija, ki z uporabo naprednih digitalnih tehnologij in umetne inteligence utirajo pot v skupno prihodnost.
Na dogodek se je potrebno prijaviti do 30. 8. 2025.

Gospodarska delegacija v Kanado in ZDA
2025-09-21 - 2025-09-30 | Kanada in Združene države Amerike
Gospodarska zbornica Slovenije v sodelovanju s Slovenskim podjetniškim skladom (SPS) ter Ministrstvom za gospodarstvo, turizem in šport (MGTŠ) vabi predstavnike slovenskih podjetij k udeležbi v državno – gospodarski delegaciji, ki bo v Kanadi ter Združenih državah Amerike potekala od 21. do 30. 9. 2025.
Informativno oddajo interesa sprejemajo najkasneje do 4. 4. 2025.

Scully Effect: Od TV junakinj do resničnih vzornic
2025-09-23 13:00 - 14:30 | DOBA Fakulteta, Prešernova ulica 1, Maribor
Članica SRIP PMiS, DOBA Fakulteta vabi na poseben dogodek Scully Effect: Od TV junakinj do resničnih vzornic, ki bo potekal v torek, 23. septembra 2025, 13:00 – 14:30 na DOBA Fakulteti, Prešernova ulica 1, Maribor.
Skupaj bomo raziskovali, kako lahko vzornice – bodisi fiktivne junakinje, kot je agentka Dana Scully iz kultne serije Dosjeji X, ali resnične vzornice iz našega okolja – navdihujejo in oblikujejo podjetniške poti.
Dana Scully je s svojo inteligenco, kritičnim mišljenjem in pogumom v 90. letih navdihnila tisoče deklet, da so se odločile za študij naravoslovja in tehnologije. Tokrat pa bomo razmišljali, katera znanja in lastnosti – kot so ustvarjalnost, odpornost, mreženje in vizija – vodijo do uspešnih podjetniških zgodb, ki nas navdihujejo tudi v resničnem življenju.
Na dogodek se je potrebno prijaviti.

CEM 2025
2025-09-24 - 2025-09-26 | Gospodarsko razstavišče, Dunajska cesta 18, Ljubljana
Letošnja konferenca CEM 2025 bo potekala v Ljubljani in sicer od 24. do 26. 9. 2025 na Gospodarskem razstavišču, Dunajska cesta 18. Gre za največji dogodek s področja emisij in kakovosti zraka. Med številnimi razstavljalci bodo tudi partnerji člana SRIP PMiS, Merel d.o.o., podjetja DadoLab, Testa, Chromatotec in Envea, ki so vodilni na področju opreme za merjenje emisij in kakovosti zraka.
Na dogodek se je potrebno prijaviti.

Spletna predstavitev novosti v delovnem programu ERC za leto 2026
2025-09-24 09:30 - 11:30 | Spletni dogodek
ERC je v delovni program za leto 2026 uvedel nekaj novosti. Spletna predstavitev bo potekala 24. 9. 2025 od 9.30 do 11.30.

Projektna šola CPU – NPK vodja projekta 2025
2025-09-24 13:00 - 2025-11-05 18:00 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na Projektno šolo CPU – NPK vodja projekta 2025, ki bo potekala med 24. 9. 2025 in 5. 11. 2025 od 13.00 do 18.00 na CPU, Kardeljeva ploščad 27a, Ljubljana. Program vsebuje pripravo in zagon projekta, načrtovanje, organizacijo in nadzor projekta, informacijsko podporo načrtovanju projektov, osnove programskega orodja MS Project, ekonomiko in obvladovanje tveganj projekta, vodenje, komuniciranje in motiviranje projektnega tima.
Potrebna je prijava.

Spletni INFO dan – Brezplačno usposabljanje MSP za trajnostno poročanje
2025-09-25 13:30 - 14:30 | Spletni dogodek
Mala in srednja podjetja (MSP) se bodo lahko v prihodnjih mesecih vključila v brezplačna usposabljanja za trajnostno poročanje. Gre za ukrep Ministrstva za okolje, podnebje in energijo (MOPE) in Ministrstva za gospodarstvo, turizem in šport (MGTŠ), ki ga bo Slovenski podjetniški sklad (SPS) preko Gospodarske zbornice Slovenije s partnerji, izvedel iz sredstev Podnebnega sklada v okviru ukrepa »Trajnostno poročanje MSP«.
Prva predstavitev projekta bo potekala v četrtek, 25. septembra 2025, ob 13.30, v obliki spletnega dogodka. Potrebna je prijava do 24. 9. 2025.

Usposabljanje za pridobitev certifikata ECQA vodja evropskih projektov
2025-09-30 12:00 - 2025-11-11 12:00 | CPU Center za poslovno usposabljanje in preko spleta, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na usposabljanje za pridobitev certifikata ECQA vodja evropskih projektov. Spoznali boste praktične primere – vse od priprave prijave projekta do izdelave končnega poročila.
Termini predavanj v živo na CPU (Kardeljeva ploščad 27a, Ljubljana) od 12.00 do 15.00: 30. 9., 14. 10. in 4. 11. 2025.
Termini on-line predavanj v Google Meet od 9.00 do 12.00: 7. in 21. 10. ter 11. 11. 2025.

Akademija gradbenih investicij
2025-10-02 11:45 - 2025-10-23 17:00 | GZS, Dimičeva ulica 13, Ljubljana, Slovenia
Konzorcijski partner SRIP PMiS, Gospodarska zbornica Slovenije, Združenje za svetovalni inženiring in Center za poslovno usposabljanje vabita na Akademijo gradbenih investicij, ki bo potekala od 2. 10. 2025 od 11.45 do 23. 10. 2025 do 17.00 na GZS. Osvojili boste znanje o digitalizaciji investicijskih procesov, moduli ki obravnavajo prostorsko zakonodajo, javno naročanje in cikličnost gradbenih investicij, pa vam bodo dali ključne informacije za boljše razumevanje pravnih in ekonomskih vidikov.
Potrebna je prijava.

LinkedIn v praksi
2025-10-07 09:00 - 2025-10-09 13:00 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na seminar LinkedIn v praksi, ki bo potekal v dveh modulih 7. in 9. 10. 2025 od 9.00 do 13.00 na CPU, Kardeljeva polščad 27a, Ljubljana.
V prvem delu bodo postavili trdne temelje za uspešno uporabo LinkedIna. Spoznali boste ključne strategije, ki vam bodo pomagale določiti svojo nišo, optimizirati profil, graditi mrežo in ustvarjati vsebino, ki pritegne prave ljudi.
Drugi del pa je namenjen tistim, ki želite biti na LinkedInu res aktivni in želite razumeti napredne strategije za ustvarjanje vpliva, pridobivanje poslovnih priložnosti, analitično optimizirati svoje vsebine, graditi dolgoročno kredibilnost, zaupanje in avtoriteto, ter se naučiti rasti in doseči večji uspeh na domačem in tujih trgih.
Potrebna je prijava.

Skupinska predstavitev slovenskega gospodarstva na sejmu GITEX GLOBAL, 13. – 17. 10. 2025 v Dubaju (prijava podaljšana do 31. 1. 2025)
2025-10-13 - 2025-10-17 | Dubaj
SPIRIT Slovenija organizira skupinska predstavitev slovenskega gospodarstva na sejmu GITEX GLOBAL, ki bo potekal od 13. do 17. 10. 2025 v Dubaju. Sejem GITEX GLOBAL je prepoznan kot vodilni dogodek na svetu za predstavitev izdelkov in storitev v informacijsko-telekomunikacijskem sektorju (IKT).
Prijava je podaljšana do 31. 1. 2025.

Strokovni posvet Regions to stay: Digital innovations for local development
2025-10-14 16:30 - 18:00 | Room JDE 52, Jacques Delors building, Rue Belliard 99/101, Bruselj, Belgium
Slovensko gospodarsko in raziskovalno združenje (SBRA) vas v sodelovanju z Ministrstvom za naravne vire in prostor (MNVP) vabi na strokovni posvet na temo digitalnih inovacij za razvoj na lokalni ravni v sklopu Evropskega tedna mest in regij, ki bo potekal 14. 10. 2025 od 16.30 do 18.00 v Room JDE 52, Jacques Delors building, Rue Belliard 99/101, Bruselj.
Prikazano bo, kako lahko digitalne inovacije okrepijo teritorialno kohezijo, demografsko odpornost in trajnostni razvoj. Z združevanjem različnih izkušenj iz različnih regij po vsej Evropi poudarja, kako orodja, kot so digitalni dvojčki, umetna inteligenca in e-uprava, podpirajo načrtovanje, ki temelji na podatkih, vključujoče upravljanje in pametne strategije, ki ljudem omogočajo, da ostanejo, uspevajo in se lokalno angažirajo.
Na dogodek se je potrebno prijaviti.

Delavnica European regions and cities: advancing efficiency and ending energy poverty
2025-10-15 11:30 - 13:00 | Urad izvršnega organa Severne Irske v Bruslju, Chaussée d'Etterbeek 180, Bruselj, Belgium
Slovensko gospodarsko in raziskovalno združenje (SBRA) v okviru Evropskega tedna regij in mest in v sodelovanju z občino Velenje, Severno Irsko, občino Suceavo iz severovzhodne Romunije, občino Leeuwarden iz Severne Nizozemske ter skupino VEOLIA organizira delavnico z naslovom European regions and cities: advancing efficiency and ending energy poverty, ki bo potekala 15. 10. 2025 od 11.30 do 13.00 na Uradu izvršnega organa Severne Irske v Bruslju, Chaussée d’Etterbeek 180, Bruselj.
Delavnica se osredotoča na ključno vlogo energetskih prihrankov pri spodbujanju pravičnega in inkluzivnega energetskega prehoda. Na tem dogodku bodo strokovnjaki, oblikovalci politik in ostali deležniki razpravljali o uporabnih strategijah, delili najboljše prakse in poudarili ključni pomen energetske učinkovitosti za doseganje podnebne nevtralnosti in boj proti energetski revščini po vsej Evropi.
Program
Na dogodek se je potrebna prijaviti.

Urbana konferenca – prilagajanje naselij na podnebne spremembe
2025-10-16 09:00 - 14:30 | Mestna občina Kranj, Slovenski trg 1, Kranj
Ministrstvo za naravne vire in prostor, Združenje mestnih občin Slovenije ter Mestna občina Kranj soorganizirajo Urbano konferenco, ki bo potekala 16. 10. 2025 od 9.00 do 14.30 na Mestni občini Kranj, Slovenski trg 1, Kranj. Posvetili se bodo vprašanju, kako globalne podnebne spremembe že vplivajo na naše vsakdanje življenje ter kakšne posledice lahko pričakujemo v prihodnosti.
Potrebna je prijava.

Zaključni kongres programa strateške trajnostne in krožne transformacije podjetij 2022–2025 – Slovenija 360°
2025-10-21 09:00 - 16:30 | Odiseja, Moskovska ulica 11, Ljubljana
SPIRIT Slovenija vas vabi na zaključni kongres programa strateške trajnostne in krožne transformacije podjetij 2022–2025 – Slovenija 360°. Dogodek bo potekal 21. 10. 2025 od 9.00 do 16.30 v Odiseji, Moskovska ulica 11, Ljubljana.
Dogodek predstavlja vrhunec triletnega dela na preoblikovanju slovenskega gospodarstva v smeri trajnosti, inovativnosti in krožnosti. Kongres bo združil podjetja, investitorje, odločevalce in strokovnjake ter omogočil predstavitev dosežkov programa, izmenjavo dobrih praks, vzpostavitev novih partnerstev in raziskovanje konkretnih priložnosti za financiranje zelenih naložb.
Potrebna je prijava.

Spletni seminar »Napotitev delavcev na Norveško«
2025-10-21 12:00 - 13:00 | Spletni dogodek
SRIP PMiS smo v rednih stikih z ekonomskimi svetovalci Republike Slovenije v tujini.
Tokrat vam posredujemo vabilo na spletni seminar na temo »Napotitev delavcev na Norveško«, ki ga organizirata Veleposlaništvo Republike Slovenije v Kobenhavnu in častni konzul Slovenije na Norveškem, g. Jonas Aartun v sodelovanju z odvetniško pisarno DLA Piper Norway AS.
Seminar bo potekal 21. oktobra 2025 ob 12:00 do 13:00 z možnostjo podaljšanja do 14:00 ure. Izvedla ga bosta častni konzul Jonas Aartun in Anniken Sjovold iz odvetniške pisarne DLA Piper Norway AS. Predstavljena bo aktualna norveška zakonodaja glede napotitve delavcev na Norveško iz države EU/EGP (Slovenije) na Norveško, vključno z norveškimi davčnimi obveznostmi za podjetja in zaposlene. Udeleženci bodo imeli možnost vprašanj in odgovorov (Q & A).
Dogodek bo potekal v angleškem jeziku. Udeležba je brezplačna, potrebna je predhodna prijava.
Povezava do spletnega seminarja: Join the meeting – Posting workers to Norway
Dodatne informacije: Milena Kajzer, milena.kajzer@gov.si
Vabljeni k udeležbi.
Za dodatna vprašanja v povezavi s trgi Skandinavije smo vam na voljo.
